Fakulta elektrotechniky a informatiky Slovenskej technickej univerzity v Bratislave

Fakulta elektrotechniky a informatiky Slovenskej technickej univerzity v Bratislave (FEI STU) je najväčšou zo siedmich fakúlt Slovenskej technickej univerzity v Bratislave. Je to najstaršia technická fakulta na Slovensku zameraná na elektrotechniku, informatiku a príbuzné oblasti. Poskytuje medzinárodne uznávané univerzitné štúdium, prevádzkuje vedecký výskum a vývoj a spolupracuje s akademickými a priemyselnými partnermi doma a v zahraničí. Sídli na Ilkovičovej ulici č. 3 v Bratislave v časti Karlova Ves. V budove fakulty sídli taktiež Národné centrum robotiky a Medzinárodné laserové centrum. Študenti fakulty môžu využiť neďaleké ubytovacie zariadenie ŠD Mladosť, na ulici Staré Grunty, patriace STU. K fakulte sa možno dostať autobusmi liniek MHD 31, 32 a 39 (zastávka ZOO) a električkami liniek 4 a 9 (zastávka Botanická záhrada). V blízkosti fakulty taktiež vedie diaľnica D2 (Bratislava – Brno). V blízkosti fakulty sa nachádza Fakulta informatiky a informačných technológií Slovenskej technickej univerzity v Bratislave a Fakulta matematiky, fyziky a informatiky a Prírodovedecká fakulta Univerzity Komenského v Bratislave. História Vzdelávanie elektrotechnických inžinierov na Slovensku v rámci Odboru strojného a elektrotechnického inžinierstva (OSEI) STU začalo na základe zákona č. 188/1939 Sl.z. Vtedy bola zriadená pod novým názvom Slovenská vysoká škola technická (názov bol zmenený ešte počas pôsobenia v Martine vo februári 1939) už v Bratislave a počet odborov bol rozšírený z troch pôvodne staviteľských študijných oddelení na šesť odborov: odbor inžinierskeho staviteľstva, odbor špeciálnych náuk, odbor lesníckeho a poľnohospodárskeho inžinierstva, odbor chemickotechnologického inžinierstva, odbor strojného a elektrotechnického inžinierstva (OSEI) a odbor obchodného inžinierstva. Zo zákona č.49 zo dňa 18. marca 1941 vyplýva, že (civilní) inžinieri elektrotechnickí boli samostatnou kategóriu a svoje štúdium preukázali vysvedčením a zložením záverečnej (odbornej) štátnej skúšky alebo dosiahnutím doktorátu. (Nariadením 168 Sl.z. zo 17. júla 1941 bol odbor OSEI rozdelený na dve oddelenia: oddelenie strojného a oddelenie elektrotechnického inžinierstva). Štúdium elektrotechnického inžinierstva sa rozdeľovalo na silnoprúdový a slaboprúdový smer a v školskom roku 1942-43 malo oddelenie dva ústavy: Ústav teoretickej a experimentálnej elektrotechniky a Ústav slaboprúdovej a vysokofrekvenčnej elektrotechniky. V školskom roku 1949-50 sa už vyučovalo osobitne na oboch oddeleniach odboru, pričom boli prepracované učebné osnovy a menilo sa aj členenie elektrotechnického oddelenia. Zákonom č. 58 Zb. z 18. mája 1950 sa zmenila organizačná štruktúra SVŠT, OSEI bolo premenované na Fakultu strojného a elektrotechnického inžinierstva (FSEI) a ústavy na katedry. Oddelenie elektrotechnického inžinierstva malo päť katedier. Samostatná Elektrotechnická fakulta (EF) SVŠT bola zriadená rozdelením FSEI z jej oddelenia elektrotechnického inžinierstva vládnym nariadením č. 80 Zb. z 2. októbra 1951. Zároveň z 8-semestrového štúdia sa prešlo na 11-semestrové. Aktuálne študijné programy fakulty Fakulta poskytuje vzdelanie v troch stupňoch (bakalárske, inžinierske, doktorandské). Pre bakalárske štúdium (3-ročné) sú poskytované študijné programy: Aplikovaná informatika Digitálne technológie Inteligentné technológie a automobilová mechatronika Elektroenergetika Elektronické systémy a návrh čipov Elektrotechnika Jadrové a fyzikálne inžinierstvo Robotika a kybernetika Informačné a komunikačné technológie Pre inžinierske štúdium (2-ročné) sú poskytované študijné programy: Aplikovaná elektrotechnika Aplikovaná informatika Aplikovaná mechatronika a elektromobilita Elektroenergetika Elektronika a fotonika Jadrové a fyzikálne inžinierstvo Robotika a kybernetika Multimediálne informačné a komunikačné technológie Kozmické inžinierstvo (od akademického roku 2020/2021) Pre doktorandské štúdium (3-ročné denné prezenčné / 4-ročné externé) sú poskytované študijné programy: Aplikovaná informatika Elektroenergetika Elektronika a fotonika Fyzikálne inžinierstvo Jadrová energetika Mechatronické systémy Meracia technika Robotika a kybernetika Telekomunikácie Teoretická elektrotechnika Ústavy FEI STU Ústav automobilovej mechatroniky (ÚAMT) Ústav elektroenergetiky a aplikovanej elektrotechniky (ÚEAE) Ústav elektroniky a fotoniky (ÚEF) Ústav elektrotechniky (ÚE) Ústav informatiky a matematiky (ÚIM) Ústav jadrového a fyzikálneho inžinierstva (ÚJFI) Ústav robotiky a kybernetiky (ÚRK) Ústav multimediálnych informačných a komunikačných technológií (ÚMIKT) (Do 31.10.2016 Ústav telekomunikácií) Inštitút komunikácie a aplikovanej lingvistiky (IKAL) Technologický inštitút športu (TIŠ) - v TIŠ FEI sa nachádza vlastná plaváreň, posilňovňa, lezecká stena, veľká a malá telocvičňa a úpolová telocvičňa. Dekani Prvý rektor Jur Hronec 1942 – 1943 Jozef Fischhof 1943 – 1946 Ján Gonda 1946 – 1947 Jozef Čabelka 1947 – 1948 Ľudovít Kneppo 1948 – 1949 Josef Kožoušek 1949 – 1950 Alois Hebký Dekani samostatnej Elektrotechnickej fakulty 1950 – 1952 Ľudovít Kneppo 1952 – 1958 Anton Rozsypal 1958 – 1960 Ján Chmúrny 1960 – 1962 Oldrich Benda 1962 – 1964 Miroslav Šalamon 1964 – 1966 Ladislav Reiss 1966 – 1969 Ladislav Gvozdják 1969 – 1970 Jozef Jarošek 1970 – 1976 Juraj Bízik 1976 – 1979 Václav Kalaš 1979 – 1990 Ladislav Hruškovič 1990 – 1994 Ľudovít Molnár 1994 – 2000 Viktor Smieško 2000 – 2007 František Janíček 2007 – 2011 Ján Vajda 2011 – 2015 Gabriel Juhás 2015 – 2023 Miloš Oravec 2023 – Vladimír Kutiš Referencie Externé odkazy Domovská stránka